SET ปิดเช้าลบ 4 จุด รับแรงขายกลุ่ม “พลังงาน” หลังราคาน้ำมันร่วง
SET ปิดเช้าลบ 4 จุด เผชิญแรงขายกลุ่ม “พลังงาน” หลังราคาน้ำมันร่วง และกังวลเศรษฐกิจสหรัฐถดถอย ช่วงบ่ายให้แนวรับ 1,525 จุด และ แนวต้าน 1,535 จุด
SET ปิดเช้าลบ 4 จุด เผชิญแรงขายกลุ่ม “พลังงาน” หลังราคาน้ำมันร่วง และกังวลเศรษฐกิจสหรัฐถดถอย ช่วงบ่ายให้แนวรับ 1,525 จุด และ แนวต้าน 1,535 จุด
6 ก.ค. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ดัชนีตลาดหุ้นไทยช่วงเช้าปรับลงตามตลาดหุ้นอื่นในภูมิภาค ได้รับแรงกดดันจากความกังวลภาพรวมเศรษฐกิจสหรัฐจะเข้าสู่ภาวะถดถอย ประกอบกับราคาน้ำมันที่ร่วงลงถึง 10% เข้ามากดดันกลุ่มพลังงงานด้วย
สำหรับแนวโน้มการลงทุนในช่วงบ่ายคาดว่าตลาดจะแกว่งไซด์เวย์ในทิศทางปรับตัวลดลง เนื่องจากยังไร้ปัจจัยบวกใหม่เข้ามาหนุน และยังต้องติดตามตัวเลขดัชนีผู้จัดการฝ่ายจัดซื้อ (PMI) ภาคบริการขั้นสุดท้ายของสหรัฐเดือน มิ.ย. รวมไปถึงสถานการณ์การค้าระหว่างสหรัฐและจีนที่สหรัฐอาจยกเลิกการจัดเก็บภาษีสินค้านำเข้าบางส่วนจากจีน พร้อมให้แนวรับที่ 1,525 จุด และ แนวต้าน 1,535 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,988.37 ล้านบาท ปิดที่ 156.50 บาท ลดลง 6.50 บาท
BDMS มูลค่าการซื้อขาย 1,771.20 ล้านบาท ปิดที่ 26.25 บาท เพิ่มขึ้น 0.50 บาท
JAS มูลค่าการซื้อขาย 1,667.99 ล้านบาท ปิดที่ 2.54 บาท ลดลง 0.50 บาท
PTT มูลค่าการซื้อขาย 1,293.82 ล้านบาท ปิดที่ 34.00 บาท ลดลง 0.25 บาท
KBANK มูลค่าการซื้อขาย 1,258.96 ล้านบาท ปิดที่ 146.50 บาท ลดลง 1.00 บาท